CELEX: 62019CN0378
Language: el
Date: 2019-05-14 00:00:00
Title: Υπόθεση C-378/19: Αίτηση προδικαστικής αποφάσεως την οποία υπέβαλε το Ústavný súd Slovenskej republiky (Σλοβακία) στις 14 Μαΐου 2019 — Prezident Slovenskej republiky

15.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/11
            
         
      Αίτηση προδικαστικής αποφάσεως την οποία υπέβαλε το Ústavný súd Slovenskej republiky (Σλοβακία) στις 14 Μαΐου 2019 — Prezident Slovenskej republiky
      (Υπόθεση C-378/19)
      (2019/C 238/15)
      Γλώσσα διαδικασίας: η σλοβακική
      
         Αιτούν δικαστήριο
      
      Ústavný súd Slovenskej republiky
      
         Διάδικοι στην υπόθεση της κύριας δίκης
      
      
         Προσφεύγων: Prezident Slovenskej republiky
      
         Προδικαστικά ερωτήματα
      
      
                  1)
               
               
                  Έχει το άρθρο 35, παράγραφος 4, της οδηγίας 2009/72/ΕΚ (1) του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ, ιδίως υπό το πρίσμα της αιτιολογικής σκέψης της 33, την έννοια ότι αντιβαίνουν σε αυτό η αφαίρεση από τον άμεσα εκλεγμένο από τους πολίτες Πρόεδρο της Δημοκρατίας κράτους μέλους, στο πλαίσιο της τροποποίησης εθνικού μέτρου μεταφοράς της εν λόγω οδηγίας στην εθνική έννομη τάξη, της εξουσίας διορισμού και παύσης του προέδρου της ρυθμιστικής αρχής και η ανάθεσή της στην κυβέρνηση, με αποτέλεσμα την επαναφορά της κανονιστικής ρύθμισης που ίσχυε πριν από τη μεταφορά της οδηγίας;
               
            
                  2)
               
               
                  Έχει το άρθρο 35, παράγραφος 5, της οδηγίας 2009/72/ΕΚ (…), ιδίως υπό το πρίσμα της αιτιολογικής σκέψης της 34, την έννοια ότι αντιβαίνει σε αυτό εθνική ρύθμιση η οποία, για τη διασφάλιση της προστασίας του δημόσιου συμφέροντος, επιτρέπει σε υπουργεία να μετέχουν στη διαδικασία ρύθμισης των τιμολογίων ενώπιον της ρυθμιστικής αρχής;
               
            
         (1)  EE 2009, L 211, σ. 55.